**Hvad er forskellen på et hjælpemiddel og et forbrugsgode?**

Et **hjælpemiddel** er et produkt der er fremstillet for at afhjælpe en fysisk eller psykisk funktionsnedsættelse. Bevilges efter Servicelovens §112.

Et **forbrugsgode** er fremstillet til almindelig brug hos befolkningen og forhandles bredt. Bevilges efter Servicelovens §113.

Der kan ikke ydes støtte til forbrugsgoder der normalt indgår i **sædvanligt indbo**. Det kan f.eks. være telefoner, tablets, whiteboard, tavler, piktogrammer til udprint, printere, lamineringsmaskiner og lignende.

**Hvilke kriterier skal være opfyldt for at få bevilget et IKT-hjælpemiddel?**

Man skal have en varigt fysisk eller psykisk funktionsevne.

Det har ingen betydning hvorfor din funktionsevne er nedsat, det kan være medfødt eller opstået senere efter sygdom eller ulykke.

Hjælpemidlet skal i væsentlig grad kunne afhjælpe borgerens nedsatte funktionsevne eller lette den daglige tilværelse i hjemmet.

**Hvordan søger man om et hjælpemiddel i Randers Kommune?**

Der søges elektronisk på Randers Kommunes hjemmeside ved brug af MitID.

Links:

[Hjælpemidler og hjælp - Randers Kommune](https://www.randers.dk/borger/socialt/hjaelpemidler-og-hjaelp/)

[Hjælpemidler du kan søge - Randers Kommune](https://www.randers.dk/borger/socialt/hjaelpemidler-og-hjaelp/hjaelpemidler/hjaelpemidler-du-kan-soege/)

Hvis det er svært for borger at søge elektronisk, kan Visitationen kontaktes for hjælp til ansøgning.

**Man kan kontakte Visitationen på:**

- telefon, alle hverdage mellem kl. 8.00 – 12.00 på telefon 8915 2593.

- advis, Visitation Hjælpemiddelgruppen

- mail, hjvis@randers.dk